CELEX: 52014DP0046
Language: fi
Date: 2014-11-13 00:00:00
Title: Euroopan parlamentin päätös 13. marraskuuta 2014 Ana Gomesin parlamentaarisen koskemattomuuden pidättämistä koskevasta pyynnöstä (2014/2045(IMM))

5.8.2016   
            
            
               FI
            
            
               Euroopan unionin virallinen lehti
            
            
               C 285/19
            
         P8_TA(2014)0046
   Ana Gomesin parlamentaarisen koskemattomuuden pidättämistä koskeva pyyntö
   Euroopan parlamentin päätös 13. marraskuuta 2014 Ana Gomesin parlamentaarisen koskemattomuuden pidättämistä koskevasta pyynnöstä (2014/2045(IMM))
   (2016/C 285/05)
   
      Euroopan parlamentti, joka
   
               —
            
            
               ottaa huomioon Portugalin tasavallan varavaltakunnansyyttäjän 18. kesäkuuta 2014 välittämän, Ana Gomesin parlamentaarisen koskemattomuuden pidättämistä koskevan pyynnön, joka liittyy Lissabonin tutkinta- ja syyttäjäviraston toisessa osastossa käytävään rikosoikeudelliseen menettelyyn (ref. NUIPC 8773/13.4TDLSB) ja josta ilmoitettiin täysistunnossa 3. heinäkuuta 2014,
            
         
               —
            
            
               on kuullut Ana Gomesia työjärjestyksen 9 artiklan 5 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),
            
         
               —
            
            
               ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A8-0025/2014),
            
         
               A.
            
            
               ottaa huomioon, että Portugalin tasavallan varavaltakunnansyyttäjä on välittänyt parlamentille Ana Gomesin parlamentaarisen koskemattomuuden pidättämistä koskevan, Lissabonin tutkinta- ja syyttäjäviraston yleisen syyttäjän esittämän pyynnön, joka koskee Gomesin televisiokeskustelussa esittämiä väitetysti kunniaa loukkaavia lausumia; ottaa huomioon, että pyyntö on esitetty, jotta Gomesia vastaan voidaan aloittaa rikosoikeudellinen menettely ja jotta tätä voidaan kuulustella kyseisen menettelyn yhteydessä;
            
         
               B.
            
            
               ottaa huomioon, että Euroopan unionin erioikeuksista ja vapauksista tehdyn pöytäkirjan 8 artiklan nojalla Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;
            
         
               C.
            
            
               ottaa huomioon, että työjärjestyksen 6 artiklassa määrätään, että erioikeuksia ja vapauksia koskevaa toimivaltaa käyttäessään parlamentti pyrkii säilyttämään täysivaltaisuutensa demokraattisena lainsäädäntöelimenä ja varmistamaan jäsentensä riippumattomuuden heidän hoitaessaan tehtäviään;
            
         
               D.
            
            
               ottaa huomioon, että unionin tuomioistuin on todennut, että Euroopan parlamentin jäsenen muualla kuin Euroopan parlamentissa esittämä lausuma voi olla pöytäkirjan 8 artiklassa tarkoitettu parlamentaaristen tehtävien hoidossa ilmaistu mielipide, ja tuomioistuin katsoo, että ei ole tärkeää, missä lausuma on annettu vaan mikä on sen luonne ja sisältö;
            
         
               E.
            
            
               ottaa huomioon, että nykyaikaisissa demokratioissa poliittista vuoropuhelua ei käydä yksinomaan parlamentissa vaan myös tiedotusvälineissä lehdistöstä internetiin;
            
         
               F.
            
            
               ottaa huomioon, että kyseisessä televisiolähetyksessä Ana Gomes puhui Euroopan parlamentin jäsenenä asioista, joista hän on ollut kiinnostunut unionin tasolla, mistä osoituksena ovat muun muassa hänen täysistunnon käsiteltäviksi esittämänsä kirjallisesti vastattavat kysymykset komissiolle;
            
         
               G.
            
            
               katsoo, että kiinnittäessään huomiota Viana do Castelon laivastotelakan yksityistämistä koskevaan Portugalin hallituksen päätökseen, joka on johtanut myös komission tutkimuksiin unionin valtiontukisääntöjen rikkomisesta, hän oli hoitamassa edustajantointaan Euroopan parlamentin jäsenenä;
            
         
            
               1.
            
            
               päättää säilyttää Ana Gomesin parlamentaarisen koskemattomuuden;
            
         
            
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Portugalin tasavallan toimivaltaiselle viranomaiselle ja Ana Gomesille.
            
         
      (1)  Yhteisöjen tuomioistuimen tuomio 12.5.1964, Wagner v. Fohrmann ja Krier, 101/63, ECLI:EU:C:1964:28, yhteisöjen tuomioistuimen tuomio 10.7.1986, Wybot v. Faure ym., 149/85, ECLI:EU:C:1986:310, yhteisöjen ensimmäisen oikeusasteen tuomioistuimen tuomio 15.10.2008, Mote v. parlamentti, T-345/05, ECLI:EU:T:2008:440, yhteisöjen tuomioistuimen tuomio 21.10.2008, Marra v. De Gregorio ja Clemente, C-200/07 ja C-201/07, ECLI:EU:C:2008:579, unionin yleisen tuomioistuimen tuomio 19.3.2010, Gollnisch v. parlamentti, T-42/06, ECLI:EU:T:2010:102, unionin tuomioistuimen tuomio 6.9.2011, Patriciello, C-163/10, ECLI: EU:C:2011:543 sekä unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.